

**Podklad k stanoveniu investičných výdavkov**

1. **Opis východiskovej situácie**

**Identifikácia prevádzky, popis energetických zariadení, technologických zariadení**

Žiadateľ uvedie stručný popis prevádzky, popíše technológiu súčasného zariadenia, jeho vplyv na zvýšenie podielu OZE na hrubej konečnej energetickej spotrebe SR, najmä s ohľadom na zvýšenú kapacitu výroby energie z obnoviteľných zdrojov. Ďalej uvedie relevantné informácie týkajúce sa právnych aspektov prevádzkovania predmetných energetických zariadení s dôrazom na plnenie požadovaných predpisov v oblasti ochrany životného prostredia. V rámci toho uvedie najmä:

* posúdenie súladu existujúceho stavu energetických zariadení/technológií so Smernicou EP a Rady (EÚ) 2009/28/ES o podpore využívania energie z OZE (ak relevantné);
* posúdenie aplikovateľnosti zákona č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov o podpore obnoviteľných zdrojov energie (ak relevantné);
* množstvo vyprodukovaných emisií energetických zariadení vrátane posúdenia súladu existujúceho stavu energetických zariadení s Vyhláškou Ministerstva životného prostredia Slovenskej republiky č. 410/2012 Z. z. ktorou sa vykonávajú niektoré ustanovenia zákona o ovzduší (ak relevantné);
* posúdenie súladu existujúceho stavu malej vodnej elektrárne so Smernicou Európskeho parlamentu a Rady 2000/60/ES z 23. októbra 2000 ustanovujúcej rámec pôsobnosti spoločenstva v oblasti vodnej politiky (ak relevantné).

Ďalej uvedie aj:

* popis súladu prevádzky predmetného zariadenia s požiadavkami platnej a účinnej legislatívy, resp. budúcej normy Únie.

1. **Opis alternatívneho technického riešenia - kontrafaktuálny scenár**

**Ak výdavky na investovanie do výroby energie z obnoviteľných zdrojov energie možno identifikovať odkazom na podobnú, menej ekologickú investíciu, k realizácii ktorej by dôveryhodným spôsobom došlo i bez pomoci, tento rozdiel medzi výdavkami na obe investície predstavuje výdavky súvisiace s energiou z obnoviteľných zdrojov, a teda oprávnené výdavky projektu. Spôsob stanovenia oprávnených výdavkov žiadateľ náležite zdôvodní.**

Ak žiadateľ pomoci nepreukáže výdavky za podobnú, menej ekologickú investíciu, k realizácii ktorej by dôveryhodným spôsobom došlo i bez pomoci, určia sa výdavky za podobnú menej ekologickú investíciu nasledovne:

*VMEI = P x vMEI-ref*

Kde:

|  |  |  |
| --- | --- | --- |
| VMEI | výdavky na podobnú menej ekologickú investíciu | [EUR] |
| P | elektrický alebo tepelný výkon zariadenia na využívanie obnoviteľnej energie | [kW] |
| VMEI-ref | referenčné výdavky menej ekologickej investície na jednotku inštalovaného výkonu zariadenia na výrobu elektriny alebo zariadenia na výrobu tepla s využitím zemného plynu | [EUR/kW] |

Referenčné výdavky menej ekologickej investície na jednotku inštalovaného výkonu zariadenia na výrobu elektriny a zariadenia na výrobu tepla s využitím zemného plynu sú uvedené vo Výzve.

**Príklad technického riešenia v nadväznosti na typ oprávnenej aktivity:**

|  |  |
| --- | --- |
| **Typ oprávneného opatrenia hlavnej aktivity *Výstavba zariadení na: výrobu biometánu; využitie vodnej energie; využitie slnečnej energie na výrobu tepla; využitie slnečnej energie na výrobu elektriny; výrobu vodíka elektrolýzou s využitím OZE, prípadne aj v kombinácii s jeho distribučnou sieťou a/alebo čerpacou stanicou vodíkovej mobility v súlade so zameraním EZD; využitie aerotermálnej, hydrotermálnej alebo geotermálnej energie s použitím tepelného čerpadla; využitie geotermálnej energie priamym využitím na výrobu tepla a prípadne aj v kombinácii s tepelným čerpadlom; na výrobu a energetické využívanie bioplynu, skládkového plynu a plynu z čistiarní odpadových vôd*** | **Alternatívne technické riešenie (kontrafaktuálny scenár)** |
| ***Inštalácia energetického zariadenia kombinovanej výroby elektriny a tepla*** | *Kontrafaktuálny scenár predstavuje konvenčný systém výroby elektrickej energie alebo tepla s rovnakou kapacitou z hľadiska efektívnej výroby energie.* |
| ***Inštalácia obnoviteľného zdroja energie na výrobu tepla*** | *Kontrafaktuálny scenár predstavuje konvenčný systém výroby tepla s rovnakou kapacitou z hľadiska efektívnej výroby energie.* |

V prípade projektov týkajúcich sa energetických zariadení, žiadateľ uvedie opis alternatívneho technického riešenia ako inštalácie kapacitne a výkonovo porovnateľnej technológie, ktorú by vierohodne realizoval aj bez pomoci,[[1]](#footnote-1) a ktorá prináša nižšie zlepšenie energetickej efektívnosti v porovnaní s predkladaným projektom.

Technicky porovnateľná investícia dosahuje porovnateľné technické parametre, teda napríklad kapacita alebo výkon zariadenia ako aj všetky ďalšie parametre, okrem vlastností, ktoré napĺňajú environmentálne ciele.

Keďže pomoc nesmie slúžiť na krytie výdavkov na činnosti, ktoré by podniku vznikli v každom prípade (napr. v rámci investície, kde je časť výdavkov určená na bežnú údržbu a výmenu malých častí a komponentov existujúceho zariadenia, ktoré sú normálne vykonávané počas životnosti zariadenia ako bežná a nevyhnutná súčasť podnikateľských aktivít), stanovením KFS sa zabezpečí, že výdavky súvisiace s aktivitami podniku, ktoré by podniku vznikli v každom prípade, nebudú financované prostredníctvom nenávratného finančného príspevku, ale podnik ich bude financovať prostredníctvom vlastných zdrojov.

1. **Porovnanie technických a environmentálnych parametrov**

Porovnanie technických a environmentálnych parametrov kontrafaktuálneho scenára a navrhovaného projektu:

|  |  |  |  |  |  |  |  |
| --- | --- | --- | --- | --- | --- | --- | --- |
| Technické parametre | |  |  | |  | | |
| **Parametre** | | **MJ** | **Kontrafaktuálny scenár\*** | | **Projekt\*\*** | | |
| *Kapacita zariadenia* | |  |  | |  | | |
| *Výkon zariadenia* | |  |  | |  | | |
| *.....* | |  |  | |  | | |
| *\*V prípade ak sa výdavky za podobnú menej ekologickú investíciu určia vyššie uvedeným vzorcom, tak sa technické parametre uvedú pre zariadenia na výrobu elektriny a zariadenia na výrobu tepla s využitím zemného plynu.*  *\*\*Parametre navrhovaného projektu musia byť porovnateľné s parametrami kontrafaktuálneho scenára.* | | | | | | |  | |  |  |
| Environmentálne parametre |  |  | |  | |  |
| **Znečisťujúca látka** | **MJ** | **Úrovne emisií** | | | | |
| **V súčasnosti platný emisný limit** | | **Kontrafaktuálny scenár\*** | | **Projekt\*\*** |
| SO2 | kg/kWh |  | |  | |  |
| NOX | kg/kWh |  | |  | |  |
| CO | kg/kWh |  | |  | |  |
| CO2 | kg/kWh |  | |  | |  |
| VOC (Prchavé org. zlúčeniny) | mg/Nm3 |  | |  | |  |
| ..... |  |  | |  | |  |

*\* V prípade ak sa výdavky za podobnú menej ekologickú investíciu určia vyššie uvedeným vzorcom, tak sa technické parametre uvedú pre zariadenia na výrobu elektriny a zariadenia na výrobu tepla s využitím zemného plynu.*

*\*\*Parametre navrhovaného projektu musia byť porovnateľné s parametrami kontrafaktuálneho scenára.*

*Pozn.: (žiadateľ uvádza ďalšie relevantné informácie k technickým a environmentálnym parametrom)*

1. Tam, kde sa v texte používa pojem „pomoc“, rozumie sa ním „nenávratný finančný príspevok“. [↑](#footnote-ref-1)